**Farské oznamy**

**Siedma nedeľa v cezročnom období rok C (20. 2. 2022)**

|  |  |  |
| --- | --- | --- |
| Pondelok |  | 18.00 |
| Utorok | Katedra sv. Petra, apoštola, sviatok | 7.00 |
| Streda | Sv. Polykarpa | 18.00 |
| Štvrtok |  | 7.00 |
| Piatok |  | 17.00 |
| Sobota |  | 16.00 Oblazov |
| Nedeľa | Ôsma nedeľa v cezročnom období | 8.00 a 10.30 online prenos |

Dnes poobede do 17.00hod. budeme mať otvorený kostol, pozývam vás prísť sa pokloniť Pánu Ježišovi v Eucharistii.

V stredu po sv. omši budeme mať farskú adoráciu.

Sv. omša v piatok bude bývať o 17.00hod. z dôvodu stretnutia s birmovancami.

Pozývam na stretnutie birmovancov v piatok 25.2. o 18.30hod. na farský úrad. Komu je možné nechať sa pretestovať, prosím, aby to urobil.

Vstupujeme do takej intenzívnejšej prípravy na sviatosť birmovania, tak chcem poprosiť o vaše modlitby za našu mládež, ktorí sú našou nádejou (jeden koncilový dokument hovorí, že ak po nás neprídu múdrejší ľudia, tak ľudstvo je stratené), ich rodičov i tých, ktorí mi budú pomáhať s prípravou. Vzadu v košíku sú pripravené papieriky s ich menami a chcem vás poprosiť vybrať si jedného birmovanca a za neho sa intenzívnejšie modliť, najlepšie každý deň. Je tam i taká krásna modlitba za nich. Takto budeme túto prípravu prežívať spoločne ako cirkev, ktorá túži spoločne žiť a rásť, teda byť viac evanjeliovou.

Chcem sa poďakovať za vaše modlitby, obety, finančnú podporu našej farnosti i na farský účet, za upratovanie, výzdobu kostola, internetový prenos a na budúci týždeň prosím o upratovanie skupinu č. 18.

**Modlitba k Stvoriteľovi**

Pane a Otče ľudstva, ktorý si stvoril všetky ľudské bytosti s rovnakou dôstojnosťou, vlej do našich sŕdc ducha bratstva. Prebuď v nás sen o novom spôsobe stretnutia, o dialógu, spravodlivosti a pokoji. Podnieť nás, aby sme všade vytvárali lepšiu spoločnosť a dôstojnejší svet bez hladu, chudoby, násilia a vojen. Nech sa naše srdce otvorí všetkým obyvateľom a národom zeme, aby sme spoznali dobro a krásu, ktoré si do nej zasial, aby sme nadväzovali bližšie vzťahy zjednotené v nádeji a spoločných cieľoch. Amen.

(Sv. Otec František – Fratelli tutti)